b'\n_START_ARTICLE_\nI\xc5\xbedo vekselis\n_START_PARAGRAPH_\nI\xc5\xbedo vekseliai (angl. treasury bills) - trumpalaikiai vyriausyb\xc4\x97s vertybiniai popieriai. Lietuvoje tai iki vieneri\xc5\xb3 met\xc5\xb3 trukm\xc4\x97s vertybiniai popieriai. Trumpalaikiai vyriausyb\xc4\x97s vertybiniai popieriai parduodami u\xc5\xbe ma\xc5\xbeesn\xc4\x99 negu nominali\xc4\x85 kain\xc4\x85 (su diskontu), o termino pabaigoje savininkui i\xc5\xa1mokama i\xc5\xa1 anksto nustatyta nominalioji vert\xc4\x97. I\xc5\xbedo vekselis yra i\xc5\xa1leid\xc5\xbeiamas valstyb\xc4\x97s per diskonto rink\xc4\x85, kaip pinig\xc5\xb3 skolinimosi trumpam laikui priemon\xc4\x97. Daugum\xc4\x85 i\xc5\xbedo vekseli\xc5\xb3 perka komerciniai bankai ir laiko juos kaip savo atsarg\xc5\xb3 - aktyv\xc5\xb3 dal\xc4\xaf. Tam, kad b\xc5\xabt\xc5\xb3 kontroliuojamas pinig\xc5\xb3 kiekis, vadovaujan\xc4\x8dios pinig\xc5\xb3 ir kredito \xc4\xafstaigos i\xc5\xbedo vekselius naudoja bank\xc5\xb3 sistemos likvidumo bazei tvarkyti. Pavyzd\xc5\xbeiui, jeigu vald\xc5\xbeia nori padidinti pinig\xc5\xb3 kiek\xc4\xaf, ji gali i\xc5\xa1leisti daugiau vekseli\xc5\xb3, kurie padidint\xc5\xb3 bank\xc5\xb3 sistemos likvidumo baz\xc4\x99 ir paskatint\xc5\xb3 i\xc5\xa1pl\xc4\x97sti bank\xc5\xb3 ind\xc4\x97lius.'